ai4bharat/Pralekha huggingface dataset:
ఆర్థిక మంత్రిత్వ శాఖ
14 రాష్ట్రాలకు 7,183.42 కోట్ల రూపాయల రెవెన్యూ లోటు గ్రాంట్ విడుదల
ప్రస్తుత ఆర్థిక సంవత్సరంలో ఇప్పటివరకు రాష్ట్రాలకు విడుదల చేసిన మొత్తం రెవెన్యూ లోటు గ్రాంట్ 14,366.84 కోట్ల రూపాయలు
మొత్తం రెవెన్యూ లోటు గ్రాంట్ గా 2022-23లో 86,201 కోట్ల రూపాయలు పొందనున్న రాష్ట్రాలు
ఆర్థిక మంత్రిత్వ శాఖ వ్యయ విభాగం శుక్రవారం పోస్ట్ డెవల్యూషన్ రెవెన్యూ లోటు  గ్రాంట్ 2వ నెలవారీ విడతగా 14 రాష్ట్రాలకు 7,183.42 కోట్ల రూపాయలను విడుదల చేసింది . 15వ ఆర్థిక సంఘం సిఫారసుల మేరకు ఈ గ్రాంట్ విడుదలైంది.
2022-23 ఆర్థిక సంవత్సరానికి 14 రాష్ట్రాలకు 15వ ఆర్థిక సంఘం మొత్తం 86,201 కోట్ల రూపాయలను డెవల్యూషన్ అనంతరం రెవెన్యూ లోటు గ్రాంటును సిఫార్సు చేసింది. సిఫార్సు చేసిన గ్రాంట్ని 12 సమానమైన నెలవారీ వాయిదాలలో సిఫార్సు చేసిన రాష్ట్రాలకు వ్యయ విభాగం విడుదల చేస్తుంది. తాజా విడుదలతో 2022-23లో రాష్ట్రాలకు విడుదల చేసిన రెవెన్యూ లోటు గ్రాంట్ల మొత్తం 14,366.84 కోట్ల రూపాయలకు చేరింది. .
విభజన తర్వాత రెవెన్యూ లోటు గ్రాంట్లు రాజ్యాంగంలోని ఆర్టికల్ 275 ప్రకారం రాష్ట్రాలకు కేంద్రం అందిస్తున్నది. ఆర్థిక సంఘాల సిఫార్సుల మేరకు గ్రాంట్లు రాష్ట్రాలకు విడుదల చేయబడతాయి. విభజన తర్వాత రాష్ట్రాల రెవెన్యూ ఖాతాల్లోని లోటు భర్తీ చేసేందుకు రాష్ట్రాలకు గ్రాంట్లు విడుదల చేయబడతాయి.
2020-21 నుంచి 2025-26 వరకు ఈ గ్రాంట్ను స్వీకరించడానికి రాష్ట్రాల అర్హత మరియు గ్రాంట్ పరిమాణాన్ని పదిహేనవ కమీషన్ అంచనా వేసిన డెవల్యూషన్ను పరిగణనలోకి తీసుకున్న తర్వాత సంబంధిత రాష్ట్రం రాబడి మరియు వ్యయ అంచనా మధ్య వ్యత్యాసాన్ని భర్తీ చేయడం జరుగుతుంది.
ఆంధ్రప్రదేశ్, అస్సాం, హిమాచల్ ప్రదేశ్, కేరళ, మణిపూర్, మేఘాలయ, మిజోరం, నాగాలాండ్, పంజాబ్, రాజస్థాన్, సిక్కిం, త్రిపుర, ఉత్తరాఖండ్ మరియు పశ్చిమ బెంగాల్ రాష్ట్రాలకు 2022-23లో డివల్యూషన్ అనంతర రెవెన్యూ లోటు గ్రాంట్ను విడుదల చేయాలని పదిహేనవ ఆర్థిక సంఘం సిఫార్సు చేసింది.
2022-23కి రాష్ట్రాలకు సిఫార్సు చేయబడిన పోస్ట్ డెవల్యూషన్ రెవెన్యూ లోటు గ్రాంట్ మరియు 2 వ విడత గా విడుదల చేసిన మొత్తం వివరాలు ఈ క్రింది విధంగా ఉన్నాయి:
రాష్ట్రాల వారీగా విడుదల అయిన డెవల్యూషన్ అనంతర రెవెన్యూ లోటు గ్రాంట్లు 

|
|
క్ర.స
|
|
రాష్ట్రం పేరు
|
|
2022-23 సంవత్సరానికి 15వ ఆర్థిక సంఘం సిఫార్సు చేసిన పిడిఆర్డిజి
|
|
మే, 2022 నెలలో 2వ విడత విడుదల చేసిన మొత్తం .
|
|
1
|
|
ఆంధ్రప్రదేశ్
|
|
10,549
|
|
879.08
|
|
2
|
|
అస్సాం
|
|
4,890
|
|
407.50
|
|
3
|
|
హిమాచల్ ప్రదేశ్
|
|
9,377
|
|
781.42
|
|
4
|
|
కేరళ
|
|
13,174
|
|
1097.83
|
|
5
|
|
మణిపూర్
|
|
2,310
|
|
192.50
|
|
6
|
|
మేఘాలయ
|
|
1,033
|
|
86.08
|
|
7
|
|
మిజోరం
|
|
1,615
|
|
134.58
|
|
8
|
|
నాగాలాండ్
|
|
4,530
|
|
377.50
|
|
9
|
|
పంజాబ్
|
|
8,274
|
|
689.50
|
|
10
|
|
రాజస్థాన్
|
|
4,862
|
|
405.17
|
|
11
|
|
సిక్కిం
|
|
440
|
|
36.67
|
|
12
|
|
త్రిపుర
|
|
4,423
|
|
368.58
|
|
13
|
|
ఉత్తరాఖండ్
|
|
7,137
|
|
594.75
|
|
14
|
|
పశ్చిమ బెంగాల్
|
|
13,587
|
|
1132.25
(Visitor Counter : 125
రాష్ట్రపతి సచివాలయం
నూతన సంవత్సరం సందర్భంగా శుభాకాంక్షలు తెలిపిన భారత రాష్ట్రపతి
నూతన సంవత్సరం 2023 సందర్భంగా భారత రాష్ట్రపతి శ్రీమతి ద్రౌపది ముర్ము తోటి పౌరులకు శుభాకాంక్షలు తెలిపారు.
నూతన సంవత్సరంలో అడుగిడుతున్న సందర్భంగా, తోటి పౌరులకు, విదేశాలలో ఉన్న భారతీయులందరికీ హృదయపూర్వక శుభాకాంక్షలను, అభినందనలను తెలుపుతున్నానని, తన సందేశంలో రాష్ట్రపతి పేర్కొన్నారు,
నూతన సంవత్సర ఉషస్సు తాజా శక్తితో నిండి, మన జీవితాలలో కొత్త సంతోషాలను, లక్ష్యాలను, స్ఫూర్తిని, గొప్ప విజయాలను తీసుకురావాలి. ఈ సందర్భంగా, దేశ ఐక్యతకు, సామరస్యానికి, సమ్మిళిత అభివృద్ధికి మనను మనం పునరంకితం చేసుకోవాలని సంకల్పించుకుందాం.
2023 సంవత్సరంలో మన గొప్ప దేశపు పురోగతి, శ్రేయస్సును నేను కోరుకుంటున్నాను అని ఆమె పేర్కొన్నారు.
రాష్ట్రపతి సందేశాన్ని చూసేందుకు ఇక్కడ క్లిక్ చేయండి -
ప్రధాన మంత్రి కార్యాలయం
త్రిపురలోని 1.47 లక్షల మంది లబ్ధిదారులకు ‘పీఎంఏవై-జి’ తొలివిడత నిధులను నవంబరు 14న విడుదల చేయనున్న ప్రధానమంత్రి
ప్రధానమంత్రి శ్రీ నరేంద్ర మోదీ 2021 నవంబర్ 14న త్రిపురలోని 1.47 లక్షల మందికిపైగా లబ్ధిదారులకు ప్రధాన మంత్రి ఆవాస్ యోజన-గ్రామీణ  తొలివిడత నిధులను బదిలీ చేస్తారు. ఈ మేరకు వీడియో కాన్ఫరెన్స్ సదుపాయం ద్వారా మధ్యాహ్నం ఒంటిగంటకు రూ.700 కోట్లకు పైగా సొమ్మును నేరుగా వారి బ్యాంకు ఖాతాల్లో జమచేస్తారు. ప్రధానమంత్రి చొరవతో త్రిపుర విశిష్ట భౌగోళిక-వాతావరణ పరిస్థితులను పరిగణనలోకి తీసుకుని ప్రత్యేకించి ఆ రాష్ట్రం కోసం ‘కచ్చా ఇల్లు’ పదానికి నిర్వచనాన్ని ప్రభుత్వం మార్పుచేసింది. దీంతో ఆ రాష్ట్రంలో ‘కచ్చా ఇళ్ల’లో నివసించే ప్రజలు పెద్దసంఖ్యలో ‘పక్కా ఇళ్ల’ లబ్ధిదారులు కాగలిగారు.
ఈ మేరకు వారు ‘పక్కా’ ఇళ్లు కట్టుకునేందుకు ఆర్థిక సహాయం లభిస్తోంది. కాగా, నిధుల విడుదల కార్యక్రమంలో త్రిపుర ముఖ్యమంత్రితోపాటు కేంద్ర గ్రామీణాభివృద్ధి శాఖ మంత్రి కూడా పాల్గొంటారు.
ఆరోగ్య, కుటుంబ సంక్షేమ మంత్రిత్వ శాఖ
భారత్ లో కరోనా బాధితుల సంఖ్య తగ్గుదలలో కొనసాగుతున్న ధోరణి
చికిత్సలో ఉన్నవారు పాజిటివ్ కేసులలో12.10%
వరుసగా 4వ రోజు కూడా చికిత్సలో ఉన్నది 9 లక్షలలోపే
భారతదేశంలో కోవిడ్ చికిత్స పొందుతున్నవారి సంఖ్య క్రమంగా తగ్గుతూ వస్తోంది. వరుసగా నాలుగో రోజు కూడా చికిత్సపొందుతున్నవారి సంఖ్య 9 లక్షల లోపే కొనసాగుతూ వచ్చింది. ఆ విధంగా తగ్గుదల నిర్నిరోధంగా కొనసాగుతోంది. ప్రస్తుతం మొత్తం కోవిడ్ పాజిటివ్ కేసులలో 12.10 శాతం మాత్రమే ఇప్పటికీ చికిత్సలో ఉన్నారు. సంఖ్యాపరంగా చూస్తే దేశం మీద ఇప్పుడు చికిత్సాభారం 8,61,853 మంది.
కోలుకున్నవారి సంఖ్య అధికంగా నమోదు చేసుకోవటంలోనూ భారత్ ముందున్నది. ఇప్పటిదాకా కోలుకున్నవారి సంఖ్య 61.5 లక్షలు ఉంది. కచ్చితంగా చెప్పాలంటే ఇప్పటికి 61,49, 535 మంది కోవిడ్ నుంచి కోలుకున్నారు. చికిత్సలో ఉన్నవారికి, కోలుకున్నవారికి మధ్య తేడా చూస్తే అది క్రమంగా పెరుగుతూ వస్తోంది. ప్రస్తుతం ఆ తేడా ఈ రోజుకు 52,87,682 గా నమోదైంది. గడిచిన 24 గంటల్లో 71,559 మంది కోవిడ్ బాధితులు కోలుకోగా కొత్తగా కోవిడ్ సోకినవారి సంఖ్య 66,732 గా నమోదైంది. జాతీయ స్థాయిలో కోలుకున్నవారి శాతం పెరుగుతూ 86.36% చేరింది..
కొత్తగా కోలుకున్నవారిలో 77% మంది పది రాష్ట్రాలలోనే ఉండగా అందులో మహారాష్ట్ర, కర్నాటక ఒకే రోజులో 10,000 మందికి పైగా కోలుకున్నవారున్న జాబితాలో ముందున్నాయి.
గత 24 గంటలలో కొత్త కోవిడ్ పాజిటివ్ నమోదైన కేసుల సంఖ్య 66,732 కాగా, వాటిలో దాదాపు 81% పది రాష్ట్రాలలోనే నమోదు కావటం గమనార్హం. 10,000 కి పైగా కేసులతో మహారాష్ట్ర అత్యధిక కేసులు నమోదైన రాష్ట్రంగా మిగలగా దాదాపు 9,000 కేసులతో కర్నాటక, కేరళ ఆ తరువాత స్థానాల్లో ఉన్నాయి.
గడిచిన 24 గంటలలో కోవిడ్ మరణాలు 816 నమోదయ్యాయి. వీటిలో 85% కేసులు కేవలం 10 రాష్ట్రాలు, కేంద్ర పాలిత ప్రాంతాల్లోనే నమోదయ్యాయి. నిన్నటి మరణాలలో 37% పైగా  నమోదు చేసుకున్న మహారాష్ట్ర మొదటి స్థానంలో ఉంది.
ప్రధాన మంత్రి కార్యాలయం
జెశోరేశ్వరి కాళీ శక్తిపీఠం లో పూజ చేసిన ప్రధాన మంత్రి
ప్రధాన మంత్రి శ్రీ నరేంద్ర మోదీ బాంగ్లాదేశ్ లో తన రెండు రోజుల యాత్ర లో రెండో రోజు ను దేవి కాళి ఆశీర్వాదాలను అందుకొని, ప్రారంభించారు. శత్ ఖిరా లో జెశోరేశ్వరి కాళీ శక్తిపీఠం లో ప్రధాన మంత్రి పూజ చేశారు. ఈ శక్తిపీఠం ప్రాచీన పరంపర లో 51 శక్తిపీఠాల లో ఒక పీఠం గా ఉంది. వెండి తో తయారు చేసి బంగారు పూత ను పూసినటువంటి కిరీటాన్ని కాళీ మాత కు ప్రధాన మంత్రి సమర్పించారు. ఒక స్థానిక హస్తకళాకారుడు మూడు వారాల కన్నా ఎక్కువ కాలం లో ఈ ముకుటాన్ని రూపొందించారు.
ప్రధాన మంత్రి తన స్నేహ హస్తాన్ని అందిస్తూ, ఈ ఆలయం సమీపం లో ఒక సాముదాయిక భవనాన్ని నిర్మించడానికి గాను ఆర్థిక సహాయాన్ని ఇవ్వనున్నట్లు ప్రకటించారు. ఈ భవనాన్ని ఏటా కాళీ పూజ, ఆలయ మేళా సందర్భాల లో భక్తులు వినియోగించుకోనున్నారు. అలాగే తుపాను స్థితి ఏర్పడినప్పుడు అన్ని ధర్మాలకు చెందిన వ్యక్తులు ఈ భవనాన్ని ఆశ్రయ స్థలం గాను, సాముదాయిక సదుపాయం రూపం లోను ఉపయోగించుకోనున్నారు.
పౌర విమానయాన మంత్రిత్వ శాఖ
విమానంలో భోజనం అందించడానికి సంబంధించిన మార్గదర్శకాల ప్రస్తుత నిబంధనల సవరణ
కోవిడ్ -19 కారణంగా విమానయాన కార్యకలాపాలను మార్చి, 2020న నిలిపివేశారు. మారుతున్న పరిస్థితుల ఆధారంగా సురక్షిత విమాన ప్రయాణానికి తగిన పలు నిబంధనలతో ఆచితూచి దేశీయ కార్యకలాపాలను మే 2020న ప్రారంభించారు. అందుకు అనుగుణంగానే, కోవిడ్-19 వైరస్ ప్రబలకుండా ఉండేందుకు కోవిడ్-19 మహమ్మారి కాలంలో విమానాలలో భోజనాన్ని అందించడాన్ని కేంద్ర ప్రభుత్వం పరిమితులు విధించింది. ఆరోగ్య & కుటుంబ సంక్షేమ మంత్రిత్వ శాఖ దేశీయ ప్రయణానికి, కోవిడ్ తగిన ప్రవర్తన ప్రోటోకాళ్ళ సరైన అమలుకు జారీ చేసిన మార్గదర్శనాలు, ఇండియన్ కౌన్సిల్ ఆప్ మెడికల్ రీసెర్చ్  ఆరోగ్య , కుటుంబ సంక్షేమ శాఖ సభ్యులు కలిగిన విమాన రవాణా సౌకర్య కమిటీ  సూచనలను దృష్టిలో పెట్టుకుని, విమానంలో భోజనాన్ని అందించడంపై ఉన్న నిబంధనలను 16.11.2021 సవిరించింది. ఇందుకు విమాన ప్రయాణానికి పట్టే సమయం,ఈ విషయంలో ఎప్పటికప్పుడు జారీ చేసే మార్గదర్శనాలను లోబడి వ్యవహరించాలనే సవరణలు చేసింది.
భోజన ఖర్చులు ఎంపిక చేసుకున్న సేవల పరిధిలోకి వస్తాయి కనుక, దీనిని ఉపయోగించుకోవడం అన్నది ప్రయాణీకుల ఎంపిక ప్రకారం ఉంటుంది. ఆహార నాణ్యతపై సంబంధిత అధికారులు జారీ చేసిన సముచిత మార్గదర్శకాలకు అనుగుణంగా సంబంధిత విమానయాన సంస్థల విధానాల ద్వారా విమానంలో భోజన నాణ్యత నియంత్రితమవుతుంది.
ఈ సమాచారాన్ని గురువారం రాజ్యసభలో ఒక అడిగిన ప్రశ్నకు లిఖితపూర్వక సమాధానం ద్వారా పౌర విమానయాన మంత్రిత్వ శాఖ సహాయ మంత్రి  వి.కె. సింగ్  వెల్లడించారు.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
ఆధార్ను గుర్తింపు ధ్రువీకరణగా ఆమోదించే ముందు దానిని ప్రమాణీకరించండిః యుఐడిఎఐ
సరైన గుర్తింపు, ఏదైనా దుర్వినియోగాన్ని నివారించేందుకు ఆధార్ను ధ్రువీకరించండి
వ్యక్తి గుర్తింపును నిర్ధారించేందుకు భౌతికంగా లేదా ఎలక్ట్రానిక రూపంలోఆధార్ను ఆమోదించే ముందు వ్యక్తి ఆధార్ను ధృవీకరించాలి.
వ్యక్తి సమర్పించిన ఏ రూపంలో ఉన్న ఆధార్  యధార్ధతను అయినా నిర్ధారించడానికి ఆధార్ హక్కుదారు సమ్మతి అనుసరించి ఆధార్ సంఖ్య ధృవీకరించడమన్నది సరైన చర్య అని యునీక్ ఐడెంటిఫికేషన్ అథారిటీ ఆఫ్ ఇండియా  పేర్కొంది.
ఇది మోసగాళ్ళు, సామాజిక వ్యతిరేక శక్తులు దుర్వినియోగం చేసే అవకాశాన్ని నిరోధిస్తుంది. ఇది ఆరోగ్యవంతమైన వినియోగాన్ని ప్రోత్సహించడమే కాక ప్రతి 12 అంకెల సంఖ్య ఆధార్ కాదన్న యుఐడిఎఐ వైఖరిని పునరుద్ఘాటిస్తుంది. ఆధార్ పత్రాలను మార్చడాన్ని ఆఫ్లైన్ ధ్రువీకరణ ద్వారా కనుగొనవచ్చు, అలా మార్చడమన్నది ఆధార్ చట్టంలోని సెక్షన్ 35 కింద శిక్షార్హమైన నేరం, జరిమానాలను విధించవచ్చు.
ఆధార్ను ఉపయోగించేముందు ధృవీకరించవలసిన అవసరాన్ని నొక్కి చెప్తూ, ఆధార్ను గుర్తింపు రుజువుగా సమర్పించినప్పుడు, ఆ వ్యక్తి గుర్తింపు ప్రామాణీకరణ/ ధృవీకరణను సంబంధిత సంస్థ ఆధార్ను గుర్తింపు పత్రంగా చేసుకొని చేయాలనే నిర్దేశాలను ఇవ్వవలసిందిగా యుఐడిఎఐ రాష్ట్ర ప్రభుత్వాలకు విజ్క్షప్తి చేసింది.
ప్రామాణీకరణ/ ధృవీకరణ ఆవశ్యకతను నొక్కి చెప్తూ, ఆ పని చేసేందుకు అధికారం కలిగిన సంస్థలను, ఇతర సంస్థలకు అభ్యర్ధిస్తూ, అనుసరించవలసిన ప్రోటోకాల్ను పేర్కొంటూ యుఐడిఎఐ సర్క్యులర్లను జారీ చేసింది.
అన్ని రూపాలలోని ఆధార్ను  ఎం ఆధార్ ఆప్ లేదా ఆధార్ క్యూఆర్ కోడ్ స్కానర్ ద్వారా ఏ ఆధార్నైనా దానిపై ఉన్న క్యూఆర్ కోడ్ను ఉపయోగించి ధృవీకరించవచ్చు. క్యూఆర్ కోడ్ స్కానర్ అన్నది ఆడ్రాయిడ్, ఐఒఎస్ ఆధారిత మొబైల్ ఫోన్లలోనూ, విండోస్ ఆధారిత అప్లికేషన్లలోనూ ఉచితంగా అందుబాటులో ఉంది.
స్థానికులు తమ ఆధార్ను పేపర్ రూపంలో లేదా ఎలక్ట్రానిక్ రూపంలో సమర్పించడం ద్వారా తమ గుర్తింపును నిర్ధారించుకునేందుకు తమ ఆధార్ సంఖ్యను ఉపయోగించవచ్చు. స్థానికులకు చేయవలసిన పనులు, చేయకూడని పనులను యుఐడిఎఐ ఇప్పటికే జారీ చేసి ఉంది కనుక వారు తమ ఆధార్ను ధైర్యంగా ఉపయోగించవచ్చు.
రైల్వే మంత్రిత్వ శాఖ
లాక్డౌన్ సమయంలో అవసరమున్న ప్రజలకు భోజనపాకెట్లను సరఫరాచేసేందుకు ఐఆర్సిటిసి సిద్ధం
భోజన పాకెట్ల పంపిణీకి 13 ఐఆర్సిటిసి బేస్ కిచెన్లను నోడల్ పాయింట్లుగా గుర్తింపు.
దేశవ్యాప్తంగా 11,030 మధ్యాహ్న భోజన ప్యాకెట్లనుఈరోజు ప్రజలకు సరఫరా చేసిన ఐఆర్సిటిసి
సంబంధిత జోన్లు, డివిజన్ల సీనియర్ రైల్వే అధికారులు ఇందుకు మద్దతు నిస్తారు.
ఐఆర్.సిటిసి గల వంట కేంద్రాల ద్వారా, అవసరమైన వారికి పేపర్ ప్లేట్ల తోపాటు పెద్ద ఎత్తున భోజనాన్ని సరఫరా చేయాలని ఐఆర్సిటిసి నిర్ణయించింది.
(ఐఆర్సిటిసికి జోన్ లవారీగా గల ప్రధాన వంట కేంద్రాలు కింది ప్రాంతాలలో ఉన్నాయి.
1. దక్షిణమధ్య రైల్వే, విజయవాడ,
2.పశ్చిమ రైల్వే, అహ్మదాబాద్ , ముంబాయి సెంట్రల్
3. ఈస్ట్ కోస్ట్ రైల్వే ,కుర్దా రోడ్
4.ఆగ్నేయ రైల్వే, బాలాసోర్
5. ఉత్తర రైల్వే, న్యూఢిల్లీ, పహార్ గంజ్
6.ఉత్తర మధ్య రైల్వే , ప్రయాగ్ రాజ్, ఝాన్సీ, కాన్పూర్
7. సెంట్రల్ రైల్వే, సిఎస్ఎంటి, పూణె, షోలాపూర్, బుసావల్
8. పశ్చిమ మధ్య రైల్వే , ఇటార్సి
9. నైరుతి రైల్వే, బెంగళూరు, హుబ్బళఙ
10. దక్షిణ రైల్వే, తిరువనంతపురం, చెంగల్పట్టు, కాట్పాడి, మంగళూరు
11. తూర్పు రైల్వే, సీల్దా, హౌరా
12. తుర్పు సెంట్రల్ రైల్వే, రాజేంద్రనగర్
13, ఉత్తర సరిహద్దు రైల్వే, కతిహార్
మార్చి 29, 2020న ఐఆర్సిటిసి మొత్తం 11,030 మధ్యాహ్న భోజన పాకెట్లను అవసరమైన వారికి, వలసకూలీలకు, కొన్ని వృద్ధాశ్రమాలు, దేశవ్యాప్తంగా గల ఇతరులకు కింది విధంగా సరఫరా చేసింది.
ప్రాంతం...సరఫరా చేసిన..భోజనాలు
1. ఢిల్లీ 5030
2.బెంగళూరు 2000
3.హుబ్లి 700
4. బొంబాయి సెంట్రల్ 1500
5.హౌరా, సీల్దా 500
6. పాట్నా 400
7. టాటా 400
8. రాంచి 300
9. కతియార్ 200
ఐఆర్సిటిసి అందిస్తున్న ఈ కార్యక్రమాన్ని మరింత విస్తృతపరిచేందుకు సంబంధిత జోన్లు, డివిజన్ల జనరల్ మేనేజర్లు, డిఆర్ఎం లు తమ వద్ద గల సమాచారాన్ని అందించనున్నారు.ఐఆర్సిటిసి అవసరాలకు అనుగుణంగా ఆహారాన్ని వండి, సరఫరాచేస్తుంది. ఇందుకు సంబంధించి ఆఫీసర్లు,డివిజన్లు తమ ఇండెంట్లను పంపుతున్నాయి. వీటి పంపిణీని ఆర్.పి.ఎఫ్ ద్వారా లేదా, ఇతర రైల్వే అథారిటీల ద్వారా చేపడతారు. ఇందుకు ఎన్.జి.ఒలు వాలంటీర్ల సేవలు కూడా వినియోగించుకునే వీలుంది.
ఐఆర్సిటిసి సంస్థ, ఆర్.పి.ఎఫ్, ఎన్.జి.ఒల తో కలసి వివిధ రైల్వే జోన్లలో వండిన ఆహారపదార్థాలను పేపర్ ప్లేట్లతో సహా సరఫరా అవసరమైన వారికి అందజేస్తోంది. ఈ సందర్భంగా సామాజిక దూరం, శుభ్రత పాటిస్తున్నారు.
లాక్ డౌన్ కాలంలో ఇంకా ఎక్కువ మొత్తంలో ఆహార సరఫరా అవసరమైనా అలాంటి పరిస్థితులను ఎదుర్కొనేందుకు ఐఆర్సిటిసి సిద్దమౌతోంది.కోవిడ్ -19 వ్యాప్తిని అరికట్టేందుకు లాక్ డౌన అమలులో ఉన్న నేపథ్యంలో ఈ చర్యలు తీసుకుంటున్నారు. ఎలాంటి అత్యవసర పరిస్థితినైనా ఎదుర్కొనేందుకు ఐఆర్సిటిసి సిద్దంగా ఉంది. ఇందుకు సంబంధఙంచి ఆహారధాన్యాలు, ఇతర ముడి సరకులను సిద్ధంగా ఉంచుకుంటున్నారు.
ప్రధాన మంత్రి కార్యాలయం
దెహ్ రాదూన్ విద్యార్థి చిరంజీవి అనురాగ్ రమోలా కు చిన్న వయస్సు లోనే జాతీయహితం ముడిపడ్డ అంశాల పై ఉన్న అవగాహన ను మెచ్చుకొంటూ అతడి కి ఉత్తరం రాసిన ప్రధానమంత్రి
‘‘రాబోయే సంవత్సరాల లో ఒక బలమైన మరియు సమృద్ధమైన భారతదేశాన్ని నిర్మించడం లో మీ యువతరం యొక్క తోడ్పాటు కీలకం కానుంది’’
ప్రధాన మంత్రి శ్రీ నరేంద్ర మోదీ దేశ యువతరం యొక్క, ప్రత్యేకించి విద్యార్థుల యొక్క ఉత్సాహాన్ని పెంపొందింపచేస్తూ ఉంటారు. ఇందుకోసం వారితో ఆయన తరచు గా మాట్లాడుతూ ఉంటారు. ‘మన్ కీ బాత్’  కార్యక్రమం కావచ్చు, లేదా ‘పరీక్షా పే చర్చా’ కార్యక్రమం కావచ్చు, లేదా వ్యక్తిగత సంభాషణ లు కావచ్చు.. ప్రధాన మంత్రి శ్రీ నరేంద్ర మోదీ ఎల్లవేళలా వివిధ మాధ్యమాల ద్వారా యువత యొక్క మనోభావాల ను మరియు యువత యొక్క కుతూహలాన్ని గురించి అర్థం చేసుకోవడం ద్వారా వారిని ప్రోత్సహిస్తున్నారు. ఈ క్రమం లో భాగం గా, దెహ్ రాదూన్ లో 11వ తరగతి విద్యార్థి చిరంజీవి అనురాగ్ రమోలా లోని కళాప్రతిభ ను, ఆలోచనల ను ప్రధాన మంత్రి మరొక్క మారు ప్రశంసిస్తూ, అతడి ఉత్తరాని కి సమాధానాన్ని రాశారు.
అనురాగ్ ఆలోచన లు నచ్చి ప్రధాన మంత్రి తన లేఖ లో, ‘‘నీ సిద్ధాంత పరమైన పరిణతి నీ లేఖ లో నువ్వు రాసిన మాటల లోను, చిత్రలేఖనాని కై ఎంచుకొన్న ‘భారతదేశ స్వాతంత్య్రాని కి అమృత మహోత్సవం’ అనే ఇతివృత్తం లోను ప్రతిబింబించింది. యౌవనదశ నుంచే దేశ హితాని కి సంబంధించిన అంశాల పట్ల నీవు అవగాహన ను ఏర్పరచుకొన్నందుకు నేను సంతోషిస్తున్నాను. అంతేకాదు నీకు ఒక బాధ్యత కలిగిన పౌరుని గా దేశం అభివృద్ధి లో నీ పాత్ర ఏమిటి అనేది ఎరుకే’’ అని పేర్కొన్నారు.
ఒక స్వయంసమృద్ధి యుక్తం అయినటువంటి భారతదేశాన్ని రూపొందించడం లో దేశ ప్రజలు అందరి తోడ్పాటు ను మెచ్చుకొంటూ ప్రధాన మంత్రి తన లేఖ లో ఇంకా ఇలా రాశారు: ‘‘స్వాతంత్య్రం తాలూకు ఈ అమృత కాలం లో దేశం సామూహిక శక్తి తో, ‘సబ్ కా ప్రయాస్’ మంత్రం తో ముందంజ వేస్తున్నది. రాబోయే సంవత్సరాల లో ఒక బలమైనటువంటి మరియు సమృద్ధం అయినటువంటి భారతదేశాన్ని నిర్మించడం లో మన యువతరం యొక్క తోడ్పాటు కీలకం కానున్నది.’’
చిరంజీవి అనురాగ్ రమోలా భవిష్యత్తు సఫలం కావాలి అని ప్రధాన మంత్రి శ్రీ నరేంద్ర మోదీ ఆకాంక్షిస్తూ, ఆ బాలుడు తన జీవనం లో రచనాత్మకత అండ తో సముచితమైన సఫలత ను అందుకొంటూ మునుముందుకు సాగిపోతూనే ఉంటాడన్న విశ్వాసాన్ని వ్యక్తం చేశారు.
అనురాగ్ గీసిన ఈ కింది చిత్రలేఖనాన్ని Narendra Modi App లో మరియు narendramodi.in వెబ్ సైట్ లో పొందుపరచడం జరిగింది; అనురాగ్ కు ప్రేరణ ను ఇచ్చేందుకు గాను ఈ పని ని చేయడమైంది.
దేశ హితాని కి సంబంధించిన అంశాల పై చిరంజీవి అనురాగ్ రమోలా తన అభిప్రాయాల ను వివరిస్తూ ప్రధాన మంత్రి కి ఇంతకు ముందు ఒక ఉత్తరాన్ని రాసిన సంగతి ఇక్కడ గుర్తు చేసుకోదగ్గది. ప్రతికూలత లు ఎదురయినప్పటి కి కూడాను సహనాన్ని కోల్పోకూడదని, కఠోర శ్రమ తోను నిజాయతీ తోను లక్ష్యం వైపునకు సాగిపోవాలని, తనతో ప్రతి ఒక్కరి ని కలుపుకొని వెళ్లాలని ప్రధాన మంత్రి నుంచే తాను ప్రేరణ ను పొందినట్లు చిరంజీవి అనురాగ్ రమోలా తన లేఖ లో పేర్కొన్నాడు.
గమనిక: కళలు మరియు సంస్కృతి అంశాల లో ప్రధాన మంత్రి తరఫు న ‘జాతీయ బాలల పురస్కారం 2021’ని అనురాగ్ రమోలా కు ప్రదాన చేయడం జరిగింది.
ఆయుష్
రాష్ట్రీయ ఆయుర్వేద విద్యాపీఠం  25వ స్నాతకోత్సం మార్చి 11వ తేదీన జరగనున్నది. కేంద్ర ఆయుష్ మంత్రి శ్రీ సర్బానంద సోనోవాల్ స్నాతకోత్సవాలను ప్రారంభిస్తారు. ఆయుష్ మంత్రిత్వ శాఖ పరిధిలో రాష్ట్రీయ ఆయుర్వేద విద్యాపీఠం స్వతంత్ర ప్రతిపత్తి కలిగిన సంస్థగా పనిచేస్తున్నది.
దేశం ఆజాదీ కా అమృత్ మహోత్సవ్ ఇండియా@75ని జరుపుకుంటున్న సమయంలో ఈ ఏడాది “ఆయుర్వేద ఆహార్-స్వస్త్ భారత్ కా ఆధార్” ఇతివృతంగా స్నాతకోత్సవాన్ని నిర్వహించనున్నారు.
మార్చి 11,12 తేదీలలో రెండు రోజులపాటు కార్యక్రమాన్ని నిర్వహిస్తారు. ఇటీవల నిర్వహించిన సర్టిఫికెట్ ఆఫ్ రాష్ట్రీయ ఆయుర్వేద విద్యాపీఠంకోర్సును విజయవంతంగా పూర్తి చేసిన 155 మంది విద్యార్థులకు సర్టిఫికెట్లు అందజేయనున్నారు. శిష్యోపనయన అని పిలువబడే సాంప్రదాయ పద్ధతిలో సీఆర్ఏవీ తదుపరి తరగతుల ప్రారంభోత్సవం మార్చి 12న జరుగుతుంది. దీనిలో దాదాపు 225 మంది విద్యార్థులు తమ విద్యాభ్యాసాన్ని ప్రారంభిస్తారు. గురు-శిష్య పరంపర విద్యా విధానాన్ని పాటిస్తున్నరాష్ట్రీయ ఆయుర్వేద విద్యాపీఠం ప్రతి ఏడాది సీఆర్ఏవీ కోర్సును నిర్వహిస్తోంది.
గురు-శిష్య పరంపర విద్యా విధానానికి రాష్ట్రీయ ఆయుర్వేద విద్యాపీఠం అత్యంత ప్రాధాన్యత ఇస్తోంది. దీని ద్వారా సాంప్రదాయ జ్ఞానం గురువుల నుంచి శిష్యులకు బదిలీ చేయబడుతుంది. గురుకులాల కనుమరుగుతో క్రమంగా కనుమరుగైన వ్యవస్థను పునరుద్ధరించేందుకు సీఆర్ఏవీ ద్వారా రాష్ట్రీయ ఆయుర్వేద విద్యాపీఠం ప్రయత్నిస్తోంది.
దేశ, విదేశాల్లో ఆయుర్వేదానికి గుర్తింపు, ప్రచారం లభించేలా కృషి చేస్తున్న డాక్టర్ సుభాష్ రానడే మరియు వైద్య తారాచంద్ శర్మలకు “లైఫ్ టైమ్ అచీవ్మెంట్ అవార్డు” లను ఆయుష్ శాఖ మంత్రి ప్రధానం చేస్తారు.
ఆయుర్వేద రంగంలో ప్రముఖ విద్యావేత్త మరియు వైద్యుడు సుభాష్ రానడే గుర్తింపు పొందారు. ఆయుర్వేదం మరియు యోగాపై ఆయన 155 పుస్తకాలను రచించారు. ఇంటర్ డిసిప్లినరీ స్కూల్ ఆఫ్ ఆయుర్వేద, ఆయుర్వేద పూణే యూనివర్శిటీ ప్రొఫెసర్ మరియు అధిపతిగా మరియు పూణేలోని అష్టాంగ్ ఆయుర్వేద కళాశాల ప్రిన్సిపాల్గా డాక్టర్ సుభాష్ రానడే పనిచేశారు.
వైద్య తారాచంద్ శర్మ 1967 నుంచి ఆయుర్వేదానికి సేవలందిస్తున్నారు. వివిధ ఆయుర్వేద సంస్థలలో పని చేసిన వైద్య తారాచంద్ శర్మ అనేక అవార్డులను అందుకున్నారు. వైద్య తారాచంద్ శర్మ నాడి విశేషజ్ఞ లో నిపుణుడు. వైద్య తారాచంద్ శర్మ ఆయుర్వేదంపై సుమారు 21 పుస్తకాలు కూడా రాశారు .
ఆయుర్వేద వైభవాన్ని పునరుద్ధరించడంలో నిరంతరం కృషి చేస్తున్న వైద్యులకు, వృత్తిపరమైన ప్రతిభతో సమాజ సేవ చేస్తున్న వైద్యులకు FRAV అవార్డులను అందజేయడం జరుగుతుంది.
భారత ప్రభుత్వం ఆర్థిక సహాయంతో 1991 నుంచి రాష్ట్రీయ ఆయుర్వేద విద్యాపీఠం పని చేస్తోంది. ఆయుర్వేద జ్ఞానాన్ని ప్రోత్సహించడం, ఆయుర్వేదానికి సంబంధించిన విద్యాపరమైన కార్యక్రమాలను చేపట్టడం, ఉపాధ్యాయుల శిక్షణా కార్యక్రమాలు, నిరంతర వైద్య విద్య, కమ్యూనిటీ హెల్త్ ఆఫీసర్స్ శిక్షణా కార్యక్రమాలు నిర్వహించడం లాంటి కార్యక్రమాలను రాష్ట్రీయ ఆయుర్వేద విద్యాపీఠం అమలు చేస్తోంది.
ఐఎంసీసీ చట్టం, 1970 లేదా ఇతర నిబంధనల పరిధిలోకి రాని కోర్సుల నిర్వహణ కోసం కోసం ఆయుష్ మంత్రిత్వ శాఖ రాష్ట్రీయ ఆయుర్వేద విద్యాపీఠంని గుర్తించింది. రాష్ట్రీయ ఆయుర్వేద విద్యాపీఠం నిర్వహణ కోసం ఆయుర్వేద శిక్షణా అక్రిడిటేషన్ బోర్డు పేరుతో ఒక సంస్థను ఏర్పాటు చేసింది.
ద్రవ్యగుణ, రస శాస్త్రం మరియు భైషజ్య కల్పన, సంహిత మరియు సిద్ధాంత, శల్య, పంచకర్మ మరియు కాయ చికిత్సలలో పిహెచ్ డి కోర్సులను ప్రారంభించడానికి ఇండియన్ ఇన్స్టిట్యూట్ ఆఫ్ టెక్నాలజీ, తో రాష్ట్రీయ ఆయుర్వేద విద్యాపీఠం కలిసి పనిచేస్తోంది.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 188.47 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 17.54 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,88,47,90,495
|
|
అందుబాటులోని నిల్వలు
|
|
17,54,52,896
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 188.47 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 17.54 కోట్లకుపైగా  నిల్వలు అందుబాటులో ఉన్నాయి.
ప్రధాన మంత్రి కార్యాలయం
బహిష్కారం నుండిఅవకాశాల వైపు..: వికసిత్ భారత్ యొక్క బాట లో మునుముందుకు
అంత్యోదయ సిద్ధాంతం నుండి ప్రేరణ ను పొంది, ప్రధాన మంత్రి శ్రీ నరేంద్ర మోదీ ఎల్లప్పుడూ పేదల కు సేవ చేయడం మరియు సమాజం లో ఆదరణ కు నోచుకోని సముదాయాల ను సాధికార పరచడాన్ని గట్టి గా సమర్ధిస్తూ వస్తున్నారు. సామాజిక ఏకీకరణ మరియు అభివృద్ధి లతో కూడినటువంటి ప్రధాన మంత్రి శ్రీ నరేంద్ర మోదీ యొక్క ప్రగతిశీల దృష్టికోణం గత తొమ్మిది సంవత్సరాల లో ప్రభుత్వం ప్రారంభించినటువంటి చారిత్రిక విధానాల కు మరియు కార్యక్రమా లకు చోదక శక్తి గా ఉంటూ వచ్చింది.
ప్రధాన మంత్రి యొక్క వెబ్ సైట్ లో ప్రచురించిన ఒక వ్యాసాని కి సంబంధించిన లింకు ను పిఎమ్ఒ ట్వీట్ చేసింది. ఆ ట్వీట్ లో,
‘‘ఆదరణ కు నోచుకోని సముదాయాల కు సమానావకాశాల ను అందించడం ద్వారా సామాజికం గా అన్ని వర్గాల ప్రజల ను కలుపుకొని పోయేటటువంటి దేశాన్ని నిర్మించడం జరుగుతోంది.’’ అని పేర్కొంది.
ప్రధాన మంత్రి కార్యాలయం
ఆసియా కప్ 2022 లో పాకిస్తాన్ పై భారతదేశం క్రికెట్ జట్టు గెలిచినందుకుగాను అభినందనల ను తెలిపిన ప్రధాన మంత్రి
ఆసియా కప్ 2022 లో పాకిస్తాన్ పై భారతదేశం క్రికెట్ జట్టు గెలిచినందుకు గాను ప్రధాన మంత్రి శ్రీ నరేంద్ర మోదీ అభినందనల ను వ్యక్తం చేశారు. జట్టు సభ్యులు అమోఘమైనటువంటి కౌశల్యాన్ని మరియు దృఢమైన స్ఫూర్తి ని ప్రదర్శించారు అని శ్రీ నరేంద్ర మోదీ అన్నారు.
ప్రధాన మంత్రి ఒక ట్వీట్ లో -
‘‘ఈ రోజు న జరిగిన #AsiaCup2022 మ్యాచ్ లో #TeamIndia అన్ని విభాగాల లో అద్భుతమైనటువంటి ఆట ను ఆడింది. జట్టు సభ్యులు గొప్ప నైపుణ్యాన్ని మరియు దృఢత్వాన్ని ప్రదర్శించారు. విజయం సాధించినందుకు గాను వారికి ఇవే అభినందన లు.’’ అని పేర్కొన్నారు.
(
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 179.78 కోట్లకుపైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 15.58 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,79,78,94,320
|
|
అందుబాటులోని నిల్వలు
|
|
15,58,42,276
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 179.78 కోట్లకుపైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 15.58 కోట్లకుపైగా  నిల్వలు అందుబాటులో ఉన్నాయి.
ప్రధాన మంత్రి కార్యాలయం
దేశవిదేశాల్లో అత్యంత నాణ్యమైన ‘శ్రీ అన్న’ ఉత్పత్తులకు ప్రోత్సాహం దిశగా కీలక చర్యలపై ప్రధాని అభినందన
దేశవిదేశాల్లో అత్యంత నాణ్యమైన ‘శ్రీ అన్న’ ఉత్పత్తులకు ప్రోత్సాహం దిశగా కీలక చర్యలు తీసుకోవడంపై ప్రధానమంత్రి శ్రీ నరేంద్ర మోదీ అభినందనలు తెలిపారు. జాతీయ, అంతర్జాతీయ మార్కెట్లలో చిరుధాన్యాల లభ్యతకు భరోసా ఇస్తూ భారత ఆహార భద్రత-ప్రమాణాల ప్రాధికార సంస్థ  15 రకాల చిరుధాన్యాలకు 8 రకాల నాణ్యత పారామితులతో ప్రమాణాన్ని రూపొందించిందని మంత్రి కేంద్ర ఆరోగ్య-కుటుంబ సంక్షేమ శాఖ మంత్రి డాక్టర్ మన్సుఖ్ మాండవీయ చేసిన ట్వీట్పై శ్రీ మోదీ స్పందించారు.
ఈ మేరకు ట్వీట్ ద్వారా పంపిన సందేశంలో:
“భారతదేశంలోనే కాకుండా అంతర్జాతీయంగానూ అత్యుత్తమ నాణ్యతగల ‘శ్రీ అన్న’ ఉత్పత్తులకు ప్రోత్సాహం దిశగా ఇదొక ముఖ్యమైన ముందడుగు.” అని అందులో పేర్కొన్నారు.
ప్రధాన మంత్రి కార్యాలయం
త్రిపుర ముఖ్యమంత్రి గా డాక్టర్మాణిక్ సాహా పదవీప్రమాణాన్ని స్వీకరించిన సందర్భం లో అభినందన లు తెలిపిన ప్రధానమంత్రి
త్రిపుర ముఖ్యమంత్రి గా డాక్టర్ మాణిక్ సాహా పదవీప్రమాణాన్ని స్వీకరించిన సందర్భం లో ప్రధాన మంత్రి శ్రీ నరేంద్ర మోదీ ఆయన కు అభినందనలు తెలియజేశారు.
ప్రధాన మంత్రి ఒక ట్వీట్ లో -
‘‘త్రిపుర ముఖ్యమంత్రి గా పదవీప్రమాణాన్ని స్వీకరించిన సందర్భం లో శ్రీ @DrManikSaha2 కు ఇవే అభినందన లు. ఒక సార్థకమైనటువంటి పదవీకాలం ఆయన కు దక్కాలని శుభాకాంక్షల ను వ్యక్తం చేస్తున్నాను. 2018వ సంవత్సరం లో మొదలైన త్రిపుర అభివృద్ధి ప్రయాణాని కి ఆయన వేగాన్ని అందించగలరన్న నమ్మకం నాకుంది.’’ అని పేర్కొన్నారు.